- Fire bomstasjoner rundt Knarvik? Da kan jeg verken dra til butikken eller besøke venner uten å betale, sier Alis Oppland.
På Folkemunne Kafe på Knarvik Senter diskuteres det høylytt etter at den nye Nordhordlandspakken ble presentert i går. For å finansiere flere veiprosjekter nord i fylket, er det foreslått å sette opp fire bom- stasjoner. Men det vil ikke Oppland og vennene Thor Thorsen og Egil Oppland ha noe av.
- Vi i Nordhordland har betalt mye i bompenger de siste årene. Jeg forstår ikke at staten ikke kan ruste opp disse veiene uten å kreve bompenger, sier Thorsen.